Tweejarige sterf in ongeluk buite Graaff-Reinet | Maroela Media
Tweejarige sterf in ongeluk buite Graaff-Reinet
'n Tweejarige seuntjie is Vrydagoggend dood in 'n ongeluk op die N9 net buite Graaff-Reinet in die Oos-Kaap.
Die ongeluk het kort na 03:00 Vrydag op die pad tussen Aberdeen en Graaff-Reinet gebeur, het Charles Bramwell, woordvoerder van die Oos-Kaapse departement van vervoer, gesê.
Hy het gesê 'n gesin het van die Wes-Kaap na die Oos-Kaap gereis toe die bestuurder vir 'n koedoe uitgeswenk en beheer oor die Volkswagen Polo verloor het.
Die peuter is op die ongelukstoneel dood, terwyl sy ouers na die Midlands-hospitaal vir behandeling geneem is.
Saak teen Gert Burger-moordverdagtes voorlopig van hofrol verwyder
Wat se strafbare manslag?? Dit was 'n ongeluk!!! Nie 'n plaasmoord nie!! Sal mens met opset 'n ongeluk maak waarin jy jou kind verloor. Sterkte aan die familie in die donker tyd mag julle vertroosting en berusting vind by ons Hemelse Vader.
Wild op, oor of net naby paaie baie dodelik gevaarlik. Fluitjie vir wild moet miskien deel van standaard wees. Hemel Vader hou die seer mense styf teen U asb.
R.I.V Liefie kind… sterkte aan die familie… Strafbare manslag???? Genade die ouers het klaar soveel hartseer… wie gaan ondersoek word, die Koedoe???? Maar net gewonder????
Ook daai pad in Desember 2017 gery – baie wild daai tyd van die oggend gekry – ook een wat in die middle van die baan gele het wat dood gery was – daai pad is n nagmerrie en moet eintlik somehow n heining kry waar daar baie wild is
Al wat ek kan dink hoekom hulle die saak ondersoek is om vas te stel of die kleintjie dalk vas gemaak was in n stoeltjie. Dit is wet om n kind vas te maak so dit kna dalk die reder wees. Ai maak my hart so seer om so ou klein lewetjie aan die dood te moet af staan. Sterkte aan die ouers in die tyd.